南昌地鐵

南昌地鐵係服務南昌嗰一個軌道交通系統，佢由南昌軌道交通有限公司承建同到部分運營。2009年6月開始動工修建一號線，在2015年12月26日開通。之後陸續建正了4條地鐵綫，統共有103座車站，綫路總長度有128.6千米。

如果不算一號綫北延伸段，二號綫東延伸段，現時南昌地鐵規劃修5條綫路覆蓋南昌嗰五個區、一個縣同到三個行政管理區。

 歷史 
 2008年前：開始規劃 
從2000年開始，南昌就開始規劃地鐵嗰項目。2003年3月就有報道話南昌得考慮建個輕軌。之後4月份報道就話現時有1號綫嗰規劃，打算走紅谷灘、南昌火車站，艾溪湖同到紅角州。，年末通過了《2003～2020年南昌城市总体规划》裏頭規劃了5條輕軌綫路。2004年初，一個政協委員叫余木来建議南昌得給地鐵留點子地下空間，4月份經濟晚報話南昌建設地鐵有四個不足，6月份有關南昌地鐵嗰報道話南昌嗰規劃在給地鐵留到空位置。2005年，江西省同到南昌市都回復了建地鐵嗰問題，南昌政府話地鐵同到輕軌都在規劃備選嗰項目裏頭。同年11月份，南昌初步規劃建4條地鐵同到一個輕軌。2006年，南昌市開始研究軌道交通。2007年下半年，開始軌道交通嗰前期研究，同年10月份南昌市嗰領導小組成立了，之後在2008年嗰會議上，建地鐵拕搞上了南昌市政府嗰重要計劃。

 2008-2013 申報同建設 
2008年，國家發改委給國務院嗰建議批復建設地鐵裏頭冇南昌，不過江西省政府努了力，南昌拕批准建起幾個地鐵；2008年9月南昌開始組建地鐵公司，之後在10月16日定下，叫“南昌轨道交通有限公司”，之後公示5條綫路嗰規劃。2009年7月國務院批准了《南昌市城市轨道交通近期建设规划(2009-2016年)》，之後2009年7月29日南昌城市嗰快速軌道交通工程開始動工了，同日嗰新聞發佈會話了規劃嗰5條綫路嗰走向同到建設嗰計劃：1號綫同到2號綫計劃在2016年通車，3號綫計劃2020年開通，之後兩條綫就看情況再決定開工。政府自己計劃係5條綫路在2014年前得批准，在2015年前都開工。之後6-10號綫再看情況作補充，同到環綫地鐵。

 2014-2021 第二期建設 開始運營 
南昌政府在2013年4月份表態話，第二輪建設會在2014年到2020年。之後決定了建設嗰方案。箇個方案選了折中嗰方案，依著《南昌市城市快速轨道交通建设规划（2014-2020）》嗰計劃，在2014年延申二號綫，2016年延申一號綫，搞的最快可以在2014年9月開始3號綫嗰建設，之後2015年9月開始4號綫建設。在2013年5月15日，國務院把軌道交通嗰審核權限交到省級，給之後嗰變化打正了基礎。

2014年1月23日3、4號綫調整過後嗰規劃提前公示；之後3月21日公佈了環保評估報告《南昌市城市快速轨道交通建设规划（2014-2020）环评》；5月11日完成了文件嗰評審，把《南昌市轨道交通近期建设规划(2014—2020年)》交給國務院批復了。2015年5月箇文件批復正了。

2015年12月26日，南昌地鐵嗰一號綫開始運營了，2017年8月18日，南昌地鐵嗰二號綫首通段（地鐵大廈 - 南路、全長19.63公里、設站17座）開通了。后通段在2019年6月30號開始運營。2020年12月26日三號綫開始試運營，箇也係南昌地鐵第一個不係南昌軌道交通集團有限公司運營嗰地鐵綫。2021年12月26日四號綫開始運營。

 2022- 第二輪規劃 
2022年7月16日《南昌市第二轮城市轨道交通线网规划》规划批前公示。

2022年11月29日《南昌市第二轮城市轨道交通线网规划》批后公布。

 其他 
地鐵公司嗰標志在成立嗰時候定了，不過2011年11日重新向社會招稿了，之後在2012年8月3日決定了新嗰地鐵標志。

2014年4月21日徵集了吉祥物嗰名字，之後決定係“鹭鹭”。

 設施 
 運營嗰綫路 
700px
 規劃嗰綫路 
線路名子車站總數線路長度（公里） 路線走向一號線 32  48.6  昌北機場—經開區—豐和北大道—鳳凰中達到—世貿路—中山西路—中山路—八一廣場—北京路—紫陽大道—厚浦街二號線35  45.1  三清山大道—黃崗山路—上饒大街—南昌西站—西站大街—三清山大道—豐和大道—春暉路—陽明路—八一大道—洛陽路—南昌火車站—順外路—上海路—解放東路—南昌東站三號線 22  26.5  迎賓大道—京山北路—十字街—繩金塔—象山南路—象山北路—曡山路—青山南路—二七北路—國威路—火炬大街四號線 32  43.2  望城—龍興大街—東祥路—撫生路—桃苑大街—繩金塔—東壇街—丁公路—賢士一路—青山南路—青山北路—民園路—火炬五路—艾溪湖北路

 采用車型 
南昌地鐵采用嗰車型係地鐵「B型車」。佢嗰車廂闊2.8米，高3.8米，車體嗰有效長度係19米，最大嗰載客量係3到5.5萬（單向每小時人次）。箇跟杭州地鐵一號線、廣州地鐵三號線都係一樣嗰。

 車站嗰設施 
南昌地鐵各個綫路嗰站裏頭都係箇綫路嗰風格，1號綫就係紅色色調嗰，二號綫就係黃色色調嗰。

車站裏頭都有救人嗰AED，還有指路標志。

 車票 
 票價 
2015年11月3日，南昌市物價局發佈了開聽證會嗰通告，話了兩套起步價兩塊嗰方案，之後決定用方案二。依照箇方案“分級遞進，越遠越減”嗰原則，起步2元6公里，每加一元就加6/8/10公里。

 洪城一卡通 
為了方便公交換乘方便，江西省洪城一卡通投資有限公司搞正了股權嗰調整，南昌軌道交通集團現時係第二大股東，為一卡通進地鐵做好準備。

 参考文献 

 外部鏈接 
大江網專題
江西新聞網
新華網
騰訊網
新浪網

*